Държавен вестник, бр. 92, 2025 г., стр. 177

БРОЙ  92	
Д Ъ Р Ж А В Е Н  В Е С Т Н И К 	
СТР.  177  
влязъл в сила съдебен акт, с който отсъства­
щият родител е лишен от родителски права 
или е разрешено пътуването на малолетното 
или непълнолетното лице в чужбина.
(2) Не се изисква установяването на съгла­
сие по чл. 49, ал. 2 при представяне на влязъл 
в сила съдебен акт, уреждащ родителската 
отговорност, издаден от съдебен орган на 
държава – членка на ЕС, по реда на Регламент 
(ЕС) 2019/1111 на Съвета от 25 юни 2019 г. 
относно компетентността, признаването и из­
пълнението на решения по брачни въпроси и 
въпроси, свързани с родителската отговорност, 
и относно международното отвличане на деца.
(3) Не се изисква съгласие по чл. 49, ал. 2 
при установяване наличие на данни за или на 
документ, удостоверяващ местопребиваване 
извън Република България на малолетните и 
непълнолетните български граждани.
Раздел V
Тленни останки
Чл. 51. (1) При пренасяне през граница 
за излизане от страната на тленни останки 
и урни на починали в Република България 
чужденци данните на същите (по документ 
за пътуване или смъртен акт) се въвеждат в 
АИС ГК.
(2) При внасяне на тленните останки на 
чужденци личните им данни не се въвеждат 
в АИС ГК.
(3) Придружаващите тленните останки 
документи се копират и съхраняват на ГКПП 
за срок една година.
(4) При транзитно пренасяне през Републи­
ка България на тленни останки на чужденци 
данните на същите не се въвеждат в АИС ГК.
Чл. 52. (1) При пренасяне през граница за 
влизане в страната на тленни останки и урни 
на починали български граждани данните на 
същите (по паспорт, лична карта или смъртен 
акт) се въвеждат в АИС ГК.
(2) Придружаващите тленните останки 
документи се копират и съхраняват на ГКПП 
за срок една година.
Раздел VI
Ред за въвеждане на облекчени гранични 
проверки
Чл. 53. (1) Когато вследствие на извънредни 
и непредвидени обстоятелства движението 
през ГКПП достигне такъв интензитет, че 
времето за изчакване за гранична проверка 
стане прекалено дълго, началникът на гру­
пата/смяната, командирът на отделение или 
ръководещият смяната служител може да 
предложи на началника на ГКПП въвеждането 
на облекчени гранични проверки по реда на 
чл. 9 от Кодекса на шенгенските граници. 
Преди въвеждането началникът на ГКПП 
трябва да се увери, че всички собствени ре­
сурси по отношение на персонал, технически 
средства и организация са изчерпани и няма 
възможност за изпращане на допълнителни 
ресурси.
(2) Облекчени гранични проверки по ал. 1 
се въвеждат с писмена заповед от началника 
на ГКПП, съгласувано с началника на ГПУ 
и директора на РДГП, като в мотивите на 
заповедта се посочват извънредните и непред­
видени обстоятелства.
(3) Когато облекчените гранични проверки 
са въведени извън редовното работно време, 
писмената заповед се изготвя в първия рабо­
тен ден, следващ деня на фактическото им 
въвеждане.
(4) За въвеждането на облекчени гранични 
проверки незабавно се уведомява ГДГП със 
съобщение.
Д Я Л  Ч Е Т В Ъ Р Т И
РЕД ЗА ИЗВЪРШВАНЕ НА ГРАНИЧНАТА 
ПРОВЕРКА НА ШОСЕЙНИ И ЖЕЛЕЗОПЪТ­
НИ ГКПП И НА ГКПП, РАЗПОЛОЖЕНИ НА 
МЕЖДУНАРОДНИТЕ ЛЕТИЩА, МОРСКИТЕ 
И РЕЧНИТЕ ПРИСТАНИЩА
Г л а в а  п ъ р в а
РЕД ЗА ИЗВЪРШВАНЕ НА ГРАНИЧНИТЕ 
ПРОВЕРКИ НА ШОСЕЙНИТЕ ГКПП НА 
РЕПУБЛИКА БЪЛГАРИЯ
Чл. 54. (1) На влизащите в зоната на ГКПП 
лица може да се извърши предварителна про­
верка на документите за пътуване.
(2) На излизащите от зоната на ГКПП лица 
може да се извърши последваща проверка за 
пълнота на контролните процедури от всички 
органи на граничния контрол.
Чл. 55. Извършването на граничните про­
верки на лица, преминаващи през ГКПП с 
превозни средства, се осъществява, като:
1. проверката на пътуващите с леки и то­
варни автомобили се извършва без слизане от 
превозните средства, когато условията позво­
ляват сигурна идентификация; слизането на 
пътници се извършва по разпореждане или с 
разрешение от полицейския орган, извършващ 
граничната проверка;
2. проверката на пътуващите в автобус се 
извършва със или без слизане от превозните 
средства по преценка и след разпореждане 
на полицейския орган; на ГКПП с изградени 
терминали за проверка на пътници в автобус 
граничната проверка на лицата се извършва 
задължително на работните места, разполо­
жени в терминалите; в случаи на значител­
но увеличаване на времето за изчакване на 
ГКПП с изградени терминали за проверка на 
пътници в автобус граничната проверка на 
пътници в автобуси може да се извърши на